Broj: 01-08-08-615/25-982 10. april 2025. godine

**NACRT**

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u 2026. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
| X | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. **PRIORITETNI PROBLEMI I POTREBE KOJE TREBA RIJEŠITI U 2026. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| U 2022. godini u zemlji je bilo približno 32 200 mladih od 15 do 29 godina koji su bili NEET, što je nešto oko jedne četvrtine (23,2%) ukupne populacije mladih. Udio mladih NEET je veći za muškarce u odnosu na žene (54,6% i 45,4%, respektivno); za one u mlađoj kohorti u poređenju sa onima od 25 - 29 godina (54,9% i 45,1%, respektivno); za mlade koji žive u centralnom dijelu Crne Gore (47,9%); i za mlade sa višim srednjim obrazovanjem (74,8%). Među mladim NEET-ima, preko polovine (56,0%) je steklo stručno obrazovanje. Stope NEET među mladim diplomiranim studentima su relativno visoke (29,1% u 2022. u poređenju sa 8,0% u EU). Preko polovine svih mladih NEET je nezaposleno (58,6%), a skoro šest od deset lica iz NEET kategorije živi u urbanim sredinama (65,6%). Dok je 2017. skoro dvije trećine mladih NEET-a (58,8%) bilo nezaposleno, 2020. godine ovaj udio je pao na 51,4%. Suprotno tome, udio neaktivnih mladih se povećao na 48,6% (sa 41,2% u 2017.). Ove promjene u statusu na tržištu rada dogodile su se uglavnom između 2019. i 2020. godine i uzrokovane su uticajem pandemije Covid-19 na agregatnu tražnju i zapošljavanje. Kao što se dogodilo u EU, uticaj pandemije među mladima ogleda se uglavnom u prelasku u neak tivnost. Dok je u EU ovaj pomak više pogodio mlade žene nego muškarce, u Crnoj Gori je broj neaktivnih mladih muškaraca porastao za 37,9% iz godine u godinu u poređenju sa povećanjem od 21,3% broja mladih žena koje su postale neaktivne.U 2022. godini približno 25,6% mladih NEET-a bilo je kratkotrajno nezaposleno (oko 8.200 osoba), dok je 33,1% (ili 10.600 osoba) bilo nezaposleno duže od jedne godine. Među neaktivnim NEET osobama preovlađuju mladi ljudi koji su odvojeni od tržišta rada iz drugih neutvrđenih razloga (14,1% ukupne NEET populacije ili 4.500 osoba) i zbog brige i porodičnih obaveza (15,7% od ukupnog broja NEET osoba, odnosno oko 5.000 ljudi). Mladi obeshrabreni radnici činili su 9.9% od ukupnog broja (približno 3.200 mladih).Nalazi NEET mapiranja23 pokazuju da: (i) mlade osobe starosti 25 - 29 godina imaju veću vjerovatnoću da budu nezaposlene i neaktivne (za 0,7% odnosno 8,5% respektivno) u poređenju sa svojim mlađim kolegama (15 - 24); (ii) ne postoji razlika između muškaraca i žena u pogledu vjerovatnoće da će pasti u NEET status, ali je veća vjerovatnoća da će muškarci biti nezaposleni (za 1,7%), dok mlade žene imaju veću vjerovatnoću da budu neaktivne (za 1,3%), a posebno zbog brige i porodičnih obaveza (za 20,5%); (iii) viši nivo obrazovanja smanjuje rizik od NEET: sticanje osnovnog, srednjeg i tercijarnog obrazovanja smanjuje rizik da mlada osoba postane NEET za 26,8%, 12,6% i 6,1%, respektivno; (iv) život u centralnom ili primorskom regionu smanjuje vjerovatnoću da lice bude NEET za 11,4% odnosno 11,8% respektivno; i (v) život u urbanim područjima smanjuje vjerovatnoću da postanete NEET za 8%. Pozitivno je da je oko 74,2% svih mladih NEET prijavljeno na ZZZCG, posebno nezaposlenih mladih (94%), ali i obeshrabrenih radnika (57,5% ili 2.000 osoba), mladih sa porodičnim obavezama (52,9%, što iznosi 2.800 lica) i mladih koji su neaktivni iz drugih neutvrđenih razloga (56,6%, ukupno oko 4.000 lica). Jedan od razloga za njihovo prijavljivanje na ZZZCG može se odnositi na naknade predviđene određenim zakonskim rješenjima.Obrazloženje za uvođenje programa Garancije za mlade u Crnoj Gori počiva na nekoliko osnova:• Prvo, očekuje se da će uvođenje programa Garancija za mlade u Crnoj Gori dati slične pozitivne rezultate kao što je zabilježeno u zemljama Evropskeunije u smislu smanjenja udjela mladih koji su NEET.• Drugo, program Garancija za mlade se smatra moćnim oruđem za podsticanje strukturnih reformi, a posebno kod Zavoda za zapošljavanje Crne Gorei njenom sistemu pružanja usluga i kvalitetnih ponuda.• Treće, snažan partnerski pristup koji je osnov za program Garancija za mlade, će još jednom podvući princip da je izazov zapošljavanja mladihzajednička odgovornost svih aktera u društvu, posebno Ministarstva rada i socijalnog staranja, Ministarstva prosvjete nauke i inovacija, Ministarstvasporta i mladih, institucija nadležnih za sprovođenje politike tržišta rada, socijalnih partnera i organizacija civilnog društva.• Konačno, zemlja više ne može da finansijski izdrži ekonomske i socijalne troškove velikog udjela mladih ljudi koji nisu zaposleni, niti u sistemuobrazovanja i obuke, neusklađenosti vještina i nedostatka radne snage, što u kombinaciji sa migracijom u inostranstvo, neusklađenošću vještina inedostatkom radne snage, te demografskim karakteristikama, dugoročno predstavlja gubitak ljudskog kapitala.Otuda bi program Garancija za mlade mogao da postane ključni pokretač strukturnih reformi sa ulogom u većoj zapošljivosti i zapošljavanju mladih. |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| 1. Plan implementacije Garancije za mlade 2024-2026
 | 1. M. Arandarenko, A. Nojković, M. Čizmović: Ocjena uticaja programa stručnog osposobljavanja lica sa stečenim visokim obrazovanjem (PTG) (MOR, 2022).
2. Funkcionalna ocjena Zavoda za zapošljavanje Crne Gore (MOR; 2020)

  |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| 1. Plan implementacije Garancija za mlade sa planiranim inicijativama
2. Srednjoročni program rada Vlade Crne Gore 2024–2027.
 | 1. Planom implementacije Garancije za mlade definisane su planirane inicijative:

Tabela 2.1.2: Ključne reforme I inicijative za obezbjeđivanje djelotvornijih I inkluzivnijih aktivnosti dosezanja/ outreach, uključujući I podizanje svijesti I komunikaciju, pojačane akivnosti dosezanja ranjivih grupa1. **Srednjoročnim programom rada Vlade 2024-2027** definisano je:

Cilj 17: Zdravlje građana i građanki je zalog za budućnostMinistarstvo sporta i mladih će novim strateškim i zakonskim dokumentima u oblasti omladinske politike unaprijediti institucionalni okvir u oblasti planiranja, kreiranja i sprovođenja omladinske politike sa fokusom na stvaranje fleksibilnijih uslova za učešće i mobilnost mladih na nacionalnom i lokalnom nivou, kako kroz program Evropske omladinske kartice, tako i kroz rad i funkcionisanje omladinskih servisa. Što se tiče Strategije za mlade 2023-2027, Strategija posebno stavlja akcenat na mlade, ali i na sve građane iz ruralnih područija, sa čijim iseljavanjem se država suočava posljednjih decenija, što predstavlja ključni problem. |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Nevladine organizacije su Strategijom za mlade 2023-2027 prepoznate kao partneri u kreiranju i sprovođenju omladinske politike koje realizuju brojne aktivnosti sa ciljem podsticanja aktivizma i mobilnosti mladih, njihovog informisanja, umrežavanja, kao i participacije u raznim oblastima društvenog djelovanja. Praksa u Crnoj Gori pokazuje da su mladi uglavnom aktivni kroz rad i djelovanje nevladnih organizacija, te vrlo često iskustva i vještine dobijaju kroz različite programe i projekte neformalnog obrazovanja koje sprovode NVO u Crnoj Gori. Nevladine organizacije su veoma bitan partner u rješavanju brojnih problema mladih, i potrebno je istaći njihov značaj kada su u pitanju konkretni servisi podrške koji iste nude mladima u različitim oblastima njihovog individualnog razvoja ali i društvenog djelovanja. Naročito su u ovom pogledu značajne nevladine organizacije koje se bave inkluzijom mladih koji su izloženi ili su u riziku od diskriminatornog postupanja (mladi sa invaliditetom, LGBT populacija, mlada romska i egipćanska populacija…). Nevladine organizacije mogu pomoći u rješavanju problema nedovoljne informisanosti, aktivnosti, uključenosti mladih tako što će sprovoditi aktivnosti za mlade, u saradnji sa omladinskim servisima i ostalim akterima omladinske politike, usmjerene na podsticanje njihovog aktivnijeg učešća u razvoju lokalnih zajednica čime će se unaprijediti svijest mladih ljudi o njihovom značaju za razvoj dobrobiti zajednice u kojoj žive. (npr. organizovanje akcija u zajednici, volonterskih akcija, info kampanja, seminara, obuka o razvijanju kompetencija mladih u oblasti prevencije i suzbijanja govora mržnje i vršnjačkog nasilja, jačanja omladinskog aktivizma i razvoja životnih vještina i zdravih navika mladih ). U tom kontekstu treba posebno istaći potrebu za pružanjem podrške nevladinih organizacija mladima koji su u riziku od diskriminacije, poput mladih sa invaliditetom, kao i onima koji žive u ruralnim područjima, kako bi bili dovoljno osnaženi da se aktiviraju i uključe u društvene akcije i promjeneNevladine organizacije mogu dodatno da motivišu mlade da se aktivnije uključe u bitne procese za njihov dalji razvoj, a posebno u dijelu koji se odnosi na zapošljavanje, pripravništvo ili dalje usavršavanje.  | - Najmanje 1000 NEET mladih koji su informisani o sprovođenju projekta- najmanje 100 roditelja koji su obuhvaćeni informativnom kampanjom o značaju programa Garancije za mlade  | -Izvještaj o realizaciji Pilot projekta Garancije za mlade za 2026.god;- Izvještaj Ministarstva sporta i mladih o radu i stanju u upravnim oblastima za 2026. god,- Izvještaj o radu Vlade Crne Gore za 2026.god,- Završni izvještaji o realizovanim projektima i utrošenim sredstvima nevladinih organizacija finansiranih putem konkursa u 2026. godini,- Zvanične analize/ studije/ praktične politike relevantnih institucija i međunarodnih organizacija,-Press clipping/izvještavanje u medijima-Informativni i promotivni materijal nevladnih organizacija,-Liste učesnika/evaluacija nakon sprovedenih obuka, treninga, radionica, programa podržanih nevladinih organizacija |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2026. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2026. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Javni konkurs za projekte i programe nevladinih organizacija u 2026. godini doprinijeće ispunjenju sledećih ciljeva definisanih Strategijom za mlade 2023-2027 i programom Garancije za mlade:- Razvoju održivog sistema usluga za podršku mladima u procesu njihove tranzicije u odraslo doba - Poboljšanju sveukupnog položaja mladih kroz zajedničke međuresorne projekte i aktivnosti - Dosezanje do NEET mladih kako bi se sprovodile aktivnosti informisanja i podizanja svijesti o pravima mladih i prednostima koje nudi program Garancije za mlade, dominantno u smislu podsticaja za zapošljavanje, osposobljavanja i obuke, kao i pripravništva.  | Javni konkurs za projekte i programe nevladinih organizacija u 2026. godini kroz finansiranje i realizaciju projektnih aktivnosti, doprinijeće:- većoj informisanosti mladih i njihovih roditelja o programu Garancije za mlade,- edukaciji mladih sa akcentom na razvoj njihovih životnih vještina, - razvoju kompetencija mladih u smislu bolje konkurentnosti na tržištu rada, osposobljavanju za samostalan rad kao i na osposobljavanju za rad kod poslodavca.  |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u \_\_2026\_\_\_. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  | Iznos | Drugi donatori s kojima je potrebno koordinirati oblasti finansiranja |
| **NEET mladi- osnaženi mladi** | 50.000,00 EUR |  |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2026. godini.

|  |
| --- |
| Opis glavnih grupa korisnika, njihov broj i potrebe |
| Glavni korisnici projekata i programa NVO koji će se finansirati putem predloženog javnog konkursa su:1. **Mladi ljudi u Crnoj Gori (najmanje 1000 mladih obuhvaćeno projektima)**

U skladu sa Zakonom o mladima, mladi čine lica od navršenih 15 do navršenih 30 godina, a prema posljednjem popisu stanovništva iz 2023. godine, od ukupnog broja stanovnika Crne Gore (620 029), 108 758 čine mladi uzrasta od 15 do 29 godina, što čini 17.43% ukupnog broja stanovnika. Procentualni udio NEET mladih u ukupnom broju mladih u Crnoj Gori iznosi oko jedne četvrtine (23,2%) .**2.Adolescenti uzrasta od navršenih 15 do navršenih 18 godina života (najmanje 100 adolescenata obuhvaćeno projektima)**Adolescenti su Strategijom za mlade prepoznati kao posebno ranjiva grupa mladih za koje je neophodno obezbijediti kontinuiranu podršku razvoju njihovih kompetencija u procesu osamostaljivanja i prelaska u odraslo doba.**3.Omladinske organizacije i organizacije za mlade (najmanje 5 organizacija obuhvaćeno projektima)**Omladinske organizacije i organizacije za mlade su nevladine organizacije koje sprovode aktivnosti za mlade i sa mladima i koje u statutu imaju definisanu oblast društvene brige o mladima i/ili razvoja civilnog društva, a posebno one koje imaju iskustva u sprovođenju projekata za mlade usmjerenih na:- informisanje mladih i njihovih roditelja o programu Garancije za mlade,- edukaciju mladih sa akcentom na razvoj njihovih životnih vještina, - razvoj kompetencija mladih u smislu bolje konkurentnosti na tržištu rada, osposobljavanju za samostalan rad kao i na osposobljavanju za rad kod poslodavca.- podršku inicijativama, projektima i programima organizacija koje se bave mladima i sprovode omladinsku politiku. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| **Naziv javnog konkursa: NEET mladi- osnaženi mladi** | **5 – 10 projekata** |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: |
| Najniži iznos finansijske podrške koju će biti moguće ostvariti na osnovu javnog konkursa: \_\_\_\_\_\_\_\_\_\_5**.000,00\_\_\_\_\_\_\_\_\_\_\_\_** EURA | Najviši iznos finansijske podrške koju će biti moguće ostvariti na osnovu javnog konkursa: \_\_\_\_\_**10.000,00**\_\_\_\_\_\_\_\_\_\_\_\_ EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
| Dostavljanje prijedloga, sugestija i komentara na Nacrt sektorske analize elektronskim putem, u skladu s Javnim pozivom za konsultacije Ministarstva sporta i mladih zainteresovanoj javnosti |  |  |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| NEET mladi- osnaženi mladi | 2 (dva) | Anja Kečalović; Dragana Novosel |
|  |  |  |
|  |  |  |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  |  Ime i prezime |  M.P. |  Potpis |  |